Nedeľná hodinka estrády na TA3.
Úvodom je potrebné pochváliť TV TA3, že do tejto nedeľnej estrády z názvom "V politike" zabezpečila priam "hviezdne obsadenie". Keď má byť "bašavel", tak nech je poriadny, nech má prípadný divák nejaký zážitok.
Veď také "zvučné" mená ako Richard Takáč – SMER-SD, Ján Blcháč – HLAS-SD
(SMER 2) alebo Anna Zemanová – SaS už samé osebe sú prísľubom nezabudnuteľného "kultúrneho zážitku".
Ešteže prizvali aj Michala Šípoša – OľaNO, ktorý im svojimi vstupmi trochu kazil tento nácvik na Silvestrovskú zábavu.
Kto má záujem, túto estrádu môže zhliadnuť tu: https://www.ta3.com/relacia/25017/odide-matovic-sulik-alebo-obaja-zdravotnikom-500-eur-nestaci-matovic-sa-hanbi-za-caputovu
Ján Blcháč, ako už meno napovedá, stihol počas relácie vyhnať všetky blchy z (K)kožucha.
Najviac hviezdil Richard Takáč
Nie preto, že počas jeho vstupov s večným "iáá, iáá" ceril zuby v širokom úsmeve, ako zvieratko s dlhými ušami pri svojom hlasovom prejave.
Korunu na tie svoje zvratky nasadil, keď zahlásil, že najlepší premiér v novej vláde by bol Pellegríni. Vraj má bohaté skúsenosti vo funkcii premiéra.
Veríme. Dôkazy predkladajú OČTK tzv. kajúcnici.
Tak neviem, či zabávač Takáč zabudol, v ktorom politickom zoskupení pôsobí, alebo nechtiac priznal, že SMER a HLAS jedno sú.
No a do partie na politický mariáš opakovane prispievala Anna Zemanová s naučenou mantrou SaS, ako odchádzajú z koalície ak bude v nej Matovič.
Ešte šťastie, že Michal Šípoš ich občas primerane schladil v tej bujarej zábave.
To skutočne "ľudská hlúposť nemá hranice"?
Ján Štefančík